**ЗАПИСНИК**

**oд 409-та седница на Судскиот совет на**

**Република Северна Македонија**

Седницата е итна и се одржа на ден: 11.07.2022 во салата за седници на Судскиот совет на Република Северна Македонија .

Присутни членови:

**▪ Павлина Црвенковска**, претседател

**▪ м-р Селим Адеми**, заменик претседател

**▪ Ханиф Зендели**, член

**▪ Лорета Горгиева,** член

**▪ Сашко Георгиев,** член,

**▪ м-р Милазим Мустафа,**член

Вклучени On line –присутни

**▪ Мери Радевска,** член

**▪ Тања Чачарова Илиевска ,** член

Отсутни членови:

* **Киро Здравев**, член
* **Гордана Спиреска**, член- оправдано отсутна
* **Весна Дамева ,**член
* **Мирсад Суроји,**член
* **Зоран Теофиловски ,**член
* **Беса Адеми**, претседател на Врховен суд
* **д-р Никола Тупанчевски**, министер за правда

Присутни од стручната служба:

* **Весна Толева**, ВД генерален секратар
* **м-р Вера Андрејчин**, советник
* **Весна Михајловска** , државен советник

Согласно чл. 8 ст.1 од Законот за Судскиот совет Седницата ја отвори и со неа раководеше претседателот на Советот Павлина Црвенковска, откако утврди дека се исполнети условите за одржување на седницата која е итна.

Откако го констатира присуството на членовите на Советот и нивното отсуство, со излагање на причините за членовите кои не се присутни на седницата го изложи предлог Дневниот ред за 409-та седница.

Претседателот на Советот Павлина Црвенковска отвори расправа по предлог Дневниот ред.

**ДНЕВЕН РЕД**

1.Донесување на Одлука за определување ВД претседател на Основен суд Крушево и Објавување оглас за избор на претседател на Основен суд Крушево

2.Донесување на одлука за престанок на функцијата судија поротник на Основен Кривичен суд Скопје и одлука за избор на функцијата судии поротници во Основен кривичен суд Скопје

**Точка 1**

Донесување на Одлука за определување ВД претседател на Основен суд Крушево и Објавување оглас за избор на претседател на Основен суд Крушево.

Претседателот на Советот Павлина Црвенковска отвори расправа по првата точка од дневниот ред и истакна дека поради тоа што од страна на Советот е донесено Решение со кое се утврдува престанок на судиската функција заради исполнување на условите за старосна пензија на досегашниот претседател на Основен суд Крушево Лидија Андреска се јавува потреба да се определи ВД претседател на овој суд согласно член 89 од Законот за судовите.Во моментот во судот има само еден судија времено упатен од Основниот суд Прилеп –Јане Тренчевски , но за подетално излагање му даде збор на координаторот за Основен суд Крушево м-р Милазим Мустафа.

М-р Милазим Мустафа – член на Советот- координатор за Основниот суд Крушево истакна дека како што кажа и претседателот на Советот,поради тоа што од страна на Советот е донесено Решение со кое се утврдува престанок на судиската функција заради исполнување на условите за старосна пензија на досегашниот претседател на Основен суд Крушево се јавува потреба да се определи ВД претседател на овој суд,а во моментот во судот има само еден судија времено упатен од Основниот суд Прилеп –Јане Тренчевски, кој предлагам да биде определен за ВД претседател на судот.

Претседателот на Советот Павлина Црвенковска откако констатира дека никој не се јави за збор предлогот го стави на гласање.

По гласањето констатира дека едногласно е донесено следнато:

**Р Е Ш Е Н И Е**

За **ВРШИТЕЛ НА ДОЛЖНОСТА** претседател на Основен суд Крушево се определува **Јане Тренчевски**, судија на Основен суд Прилеп и се овластува да биде потписник на сите акти и сметки на судот.Решението влегува во сила од 11.07.2022 година.

Претседателот на Советот Павлина Црвенковска истакна дека со оглед на наведеното неминовно се наметнува потребата од објавување оглас за избор на претседател на Основен суд Крушево.

Претседателот на Советот Павлина Црвенковска констатира дека никој не се јави за збор предлогот го стави на гласање.

По гласањето констатира дека едногласно е донесена следната:

**О Д Л У К А**

**ДА СЕ ОБЈАВИ ОГЛАС ЗА:**

* **-За избор на претседател на Основен суд Крушево.**

**Точка 2**

Донесување на одлука за престанок на функцијата судија поротник на Основен Кривичен суд Скопје и одлука за избор на функцијата судии поротници во Основен кривичен суд Скопје

По 2-та точка од Дневниот ред претседателот на СоветотПавлина Црвенковска поради тоа што координаторот за Основниот кривичен суд Скопје не е присутен на денешната седница , истакна дека таа ќе го образложи предлогот и истакна дека од страна на претседателот на Основниот кривичен суд е доставен предлог со кој на Вања Штерјова, Гордана Бошковска, Елизабета Митковска, Жаклина Величковска, Ленче Таневска, Мара Данилова, Милена Миленкоска, Оливера Шокларовска и Стефан Ѓиноски,избрани за судиии поротници на Основен кривичен суд Скопје со Одлука на Судскиот совет на Република Македонија бр.02-1073/2 од 23.07.2018 година им престанува функцијата судија поротник, поради истек на мандатот нa 20.07.2022 година.

Со оглед на известувањето од претседателот на судот, Претседателот на Судскиот совет на РСМ Павлина Црвенковска го стави предлогот на гласање по што констатира дека Советот при што гласаа и припадниците на заедниците ,едногласно ја донесе следната

**О Д Л У К А**

На Вања Штерјова, Гордана Бошковска, Елизабета Митковска, Жаклина Величковска, Ленче Таневска, Мара Данилова, Милена Миленкоска, Оливера Шокларовска и Стефан Ѓиноски,избрани за судиии поротници на Основен кривичен суд Скопје со Одлука на Судскиот совет на Република Македонија бр.02-1073/2 од 23.07.2018 година им престанува функцијата судија поротник, поради истек на мандатот нa 20.07.2022 година.

Претседателот на СоветотПавлина Црвенковска истакна дека од страна на претседателот на Основниот кривичен суд Скопје доставен е допис – известување до Советот со предлог - листа за избор на судии поротници со поименично наведени лица и ја изложи листата кандидати што ги исполнуваат условите за избор на судии поротници :.Бети Ангеловска,Гоце Тодоров,Марјан Петровски и Оливера Иванов.

Претседателот на Судскиот совет на РСМ Павлина Црвенковска го стави предлогот на гласање , а гласаа и припадниците на заедниците по што констатира дека Советот едногласно ја донесе следната

**О Д Л У К А**

**ЗА ИЗБОР НА СУДИИ ПОРОТНИЦИ НА ОСНОВЕН КРИВИЧЕН СУД СКОПЈЕ**

За судии поротници на Основен кривичен суд Скопје.се избрани:

1.Бети Ангеловска

2.Гоце Тодоров

3.Марјан Петровски и

4.Оливера Иванов.

Одлуката влегува во сила од 11.07.2022 година

Претседателот на Советот Павлина Црвенковска констатираше дека со тоа е исцрпен дневниот ред за 409 -та седница на Советот и дека истата е завршена .

**Напомена:** Тонскиот запис е составен дел на овој записник.

**СУДСКИ СОВЕТ НА**

**РЕПУБЛИКА СЕВЕРНА МАКЕДОНИЈА**

**Претседател,**

**Павлина Црвенковска**

Изработил: Весна Михајловска

Одобрил: Весна Толева